PREDKLADACIA  SPRÁVA

     Národná rada Slovenskej republiky prerokovala dňa 29. novembra 2001 Zoznam zdravotníckych zariadení zahrnutých do 2. etapy privatizácie a Zoznam zdravotníckych zariadení nezahrnutých do 2. etapy privatizácie (tlač 1086). 
     Uznesením č. 1757 (príloha č.1) vzala NR SR zoznamy na vedomie s pripomienkami, ktoré sa týkajú dodatočných zmien v obidvoch zoznamoch, ku ktorým prijala vláda SR uznesenie č. 577 zo dňa 
20. júna 2001. 
     Predložený materiál je návrhom na realizáciu konkrétnych pripomienok, uvedených v spomínanom uznesení NR SR, pričom však MZ SR uvádza názvy zdravotníckych zariadení už podľa súčasného stavu, vyplývajúceho z vykonanej úpravy siete zdravotníckych zariadení v SR.
     Nakoľko zmeny v zoznamoch čo do rozsahu nie sú veľké a týkajú sa len Ministerstva zdravotníctva SR a Ministerstva pre správu a privatizáciu národného majetku SR, ako aj časovú náročnosť privatizačného procesu v rámci 2. etapy privatizácie, materiál bol daný na pripomienky len Ministerstvu pre správu a  privatizáciu národného majetku SR.
     Schválenie materiálu nebude mať dopad na zamestnanosť, ako ani finančný, ekonomický a enviromentálny vplyv.